Farerų salų herbas

Farerų salų herbas – vienas iš kelių Farerų salų atributų. Herbo skyde pavaizduotas sidabrinis avinas, palenkęs gynybai galvą, auksiniais ragais ir nagomis, raudonu liežuviu. Priekinė dešinė avino koja pakelta ir sulenkta.

Toks herbas aptiktas ant vienos iš viduramžių (XV a.) kėdžių Kirkjubøur kaime, šiame herbe buvo pavaizduotas avinas.

Herbą nustojo naudoti 1816 m., kai buvo uždraustas Løgting (Farerų parlamentas). 1852 m. Løgting veikla buvo atnaujinta, bet herbas nebuvo naudojamas iki 1948 m., kai ėmė veikti Farerų Landsstýri (vyriausybė).

Avys laikomos Farerų salų simboliu, nes pagal jas salos ir pavadintos ( 'Avių salos'). Avys yra dažniausi Farerų salų žinduoliai.

2004 m. balandžio 1 d. premjero kanceliarija pareiškė, kad nuo šiol premjeras ir premjero kanceliarija naudos naują herbo variantą, kuris buvo sukurtas remiantis seniausiuoju herbo pavyzdžiu, rastu ant Kirkjubøur kėdžių. Spalvos paimtos iš Farerų salų vėliavos ir buvo pridėta auksinė spalva. Šį herbą gali naudoti Ministrų kabinetas, oficialūs Farerų atstovai. Kartais dar naudojamas senas herbo variantas.

Kategorija:Farerų atributika
Kategorija:Valstybiniai herbai